Diari Oficial de la Generalitat Valenciana


Sumari del DOGV 9912, del 09-08-2024 (2024/8386)

EXTRACTE de la Resolució de 1 d’agost de2024, de la Vicepresidència i Conselleria de Servicis Socials, Igualtat i Vivenda, de la convocatòria per a l'any 2024, per a la concessió de subvencions dirigides a finançar projectes de cooperació al desenvolupament per a la promoció d'aliances estratègiques amb països estructuralment empobrits, finançament de projectes i programes de cooperació internacional al desenvolupament a executar en països i poblacions estructuralment empobrides.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8386

CVE
:   OXLW-T-7484-7089

Data del document
:   01-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

BDNS (identif.): 779623.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/779623>

*Primer. Entitats beneficiàries*

Podran beneficiar-se d'estes subvencions les organitzacions no governamentals per al desenvolupament (ONGD), i les agències de Nacions Unides i els seus comités nacionals o organitzacions que les representen a Espanya, de conformitat amb la legislació vigent en matèria de cooperació al desenvolupament.

Les entitats descrites en el paràgraf anterior, per a ser beneficiàries, constituiran una agrupació sense personalitat jurídica pròpia, en la qual s'integraran actors diversos, de naturalesa pública o privada de la Comunitat Valenciana i del país d'execució del projecte, amb la finalitat d'impulsar conjuntament un projecte de cooperació al desenvolupament.

*Segon. Objecte*

1. L'objecte de la present convocatòria consistix a convocar subvencions, en règim de concurrència competitiva i amb càrrec al pressupost de la Generalitat Valenciana de l'exercici 2024, per al finançament de gastos corrents i d'inversió, de projectes de cooperació internacional al desenvolupament per a la promoció d'aliances estratègiques en països estructuralment empobrits.

2. Les actuacions a subvencionar en esta convocatòria seran les següents:

a) Actuacions de cooperació econòmica que propicien l'emprenedoria social per a generar noves activitats productives, crear ocupació i contribuir a la reducció de la pobresa i la cohesió social mitjançant l'enfortiment del teixit econòmic i productiu locals.

b) Actuacions de cooperació tècnica que contemplen associacions a llarg termini amb el personal professional i la població beneficiària dels països socis per a la seua qualificació, aprenentatge, acompanyament o formació contínua.

c) Actuacions d'investigació per al desenvolupament dirigides a la generació de coneixement per a la cerca de solucions innovadores i transformadores del territori amb un enfocament en el desenvolupament humà sostenible.

*Tercer. Bases reguladores*

Les bases per les quals es regix esta convocatòria són les que s’inclouen en l'Orde 5/2024, de 27 de juny, de 2024, de la Vicepresidència Segona i Conselleria de Servicis Socials, Igualtat i Vivenda, en què s'aproven les bases reguladores per a la concessió de subvencions dirigides a finançar projectes de cooperació al desenvolupament per a la promoció d'aliances estratègiques amb països estructuralment empobrits (DOGV núm. 9882, d'1 de juliol de 2024).

*Quart. Quantia*

La quantia global màxima d'esta subvenció és de 8.000.000 euros, que es finançarà amb càrrec a les següents línies de subvenció, en el Pressupost de la Generalitat per a l'any 2024:

a) Línia S745674502: «Convocatòria per a promoció de consorcis de cooperació internacional al desenvolupament per a l'impuls de sector estratègics valencians en exterior», dotada amb un import màxim de 6.000.000 euros, en el capítol IV, per al finançament de gastos corrents, en l'aplicació pressupostària Q9538.8328.OZ83235.570R28.22782.

b) Línia Z418583993: «Convocatòria per a promoció de consorcis de cooperació internacional al desenvolupament per a l'impuls de sector estratègics valencians en exterior», dotada amb un import màxim de 2.000.000 euros, en el capítol VII, per al finançament de gastos de capital, en l'aplicació pressupostària J8449.3158.JU47366.798J95.13082.

*Quint. Termini de presentació de sol·licituds*

1. Les sol·licituds es presentaran en el termini de vint dies hàbils, a comptar de l'endemà de la publicació de l'extracte d'esta convocatòria en el *Diari Oficial de la Generalitat Valenciana*. De conformitat amb l'article 31.1 de la Llei 39/2015, d'1 d'octubre, del procediment administratiu comú de les administracions públiques, la Direcció General d'Inclusió i Cooperació al Desenvolupament prestarà assistència per a la presentació electrònica de les sol·licituds fins a les 15:00 hores de l'últim dia hàbil. L'incompliment del termini esmentat donarà lloc a l'exclusió de la convocatòria.

2. Cada entitat podrà presentar un màxim de dos sol·licituds.

*Sext. Altres requisits*

1. Sol·licituds: es tramitaran exclusivament de manera telemàtica en la seu electrònica de la Generalitat Valenciana. La presentació de la sol·licitud de forma diferent de la telemàtica prevista en este apartat determinarà l'exclusió de la convocatòria.

2. Documentació: la sol·licitud haurà d'anar acompanyada de la documentació preceptiva arreplegada en el resolc deu de la convocatòria i, a l'efecte de valoració de projectes, la documentació del resolc onze.

3. Criteris objectius de valoració: en l'avaluació tècnica s'haurà d'obtindre un mínim de 65 punts sobre 100, distribuïts d'acord amb els criteris de valoració, desenvolupats en l'annex de la convocatòria.

  

València, 1 d'agost de 2024

Susana Camarero Benítez

Vicepresidenta i consellera de Servicis Socials, Igualtat i Vivenda